google/wiki40b huggingface dataset:
Alfred Bidder

Alfred Bidder (14. märts 1885 Laiuse – 12. mai 1943 Pommeri) oli Eesti vaimulik.
Ta õppis 1904–1910 Tartu ülikooli usuteaduskonnas. Täiendas ennast Berliini Ülikoolis. Oli prooviaastal Põlva koguduses. Ordineeriti õpetajaks 4. jaanuaril 1915. Töötas aastatel 1911–1915 kooliõpetajana Kuldigas ja Peterburis.
Oli ametis 1917–1933 Tallinna Toomkoguduses, seejuures 1917–1919 õpetajana, 1919–1927 ülemõpetajana, 1917–1933 Tallinna Toompea saksa koguduses (käis koos Tallinna Niguliste kirikus).
Lahkus aastal 1933 Saksamaale. Oli 1933–1943 pastoriks Woldisch Tychow'i koguduses (praegu Tychówko, Świdwin'i maakonnas, Lääne-Pomorze vojevoodkonnas, Poolas).

Isiklikku

Tema isa, praost Paul Roderich Bidder oli Laiuse koguduse õpetaja. Vend Roderich Bidder oli Tallinna Peeteli koguduse õpetaja. Vanaisa Georg Friedrich Karl Heinrich von Bidder oli baltisaksa füsioloog ja anatoom, Tartu Ülikooli arstiteaduskonna professor ja Tartu Ülikooli rektor aastatel 1858–1865
Edgar Allan Poe' auhind

Edgar Allan Poe' auhind (ka Edgarid) on Edgar Allan Poe nimeline kirjandusauhind, mida annab välja Ameerika Ühendriikide krimikirjanikke ühendav organisatsioon Mystery Writers of America. Auhinda hakati välja andma 1946. aastal.

Auhinnakategooriad

Preemia kandidaadid esitatakse igal aastal 20. jaanuariks ja tulemused tehakse avalikuks 29. aprillil.
Viktor Orbáni esimene valitsus

Viktor Orbáni valitsus tuli Ungaris võimule 8. juulil 1998, ja lahkus 27. mail 2002 seoses valimiskaotusega.
Eesti Punaarmee

Moodustamine

Eesti Punaarmee moodustati 18. veebruaril 1919 Nõukogude Venemaa sõjaasjade rahvakomissari Lev Trotski korraldusel Vene Punaarmee 7. armee Pihkva vägede grupist. Eesti Punaarmee koosseisu lülitati 6. ja 10. kütidiviis ja 1. Eesti Kütidiviis.
Eesti Punaarmee lahingutegevust juhtis Narva rindel 7. armee juhataja, kuna Eesti Punaarmee ei olnud teovõimeline. Eesti Punaarmee juhtimise kaksikvõimuaeg kestis kuni 10. aprillini 1919, mil Eesti Punaarmee juhtkond võttis tegelikult juhtimise üle.

Eesti Punaarmee likvideerimine

Eesti Punaarmee juhatus likvideeriti 3. juunil 1919 ning armee üksused moodustasid Punaarmee 7. armee põhjagrupi ning liideti ka 15. armee üksustega.
Albacete provints

Kliima

Albacete provintsi aastane keskmine temperatuur on +13,5 °C, jaanuaris +5,0 °C, augustis +23,7 °C.
Aastas sajab keskmiselt 366 mm, sealhulgas jaanuaris 24 mm ja augustis 13 mm. Aastas paistab päike keskmiselt 2708 tundi, sealhulgas jaanuaris 142 ja augustis 320 tundi.
2004 FH

Asteroid 2004 FH on maalähedane asteroid.
2004. aasta 18. märtsi õhtul möödus Maast väga lähedalt 2004 FH nime kandev asteroid, mis eeldatavasti oli ainult 25 m läbimõõduga. Objekt avastati vaid mõni päev varem, 15. märtsil.
Maast möödus see 43 000 kilomeetri kauguselt 18. märtsil kell 22.08 maailmaaja järgi. Selliseid lähedalt möödumisi tuleb üsna sageli ette, enamasti jäävad need märkamatuks.
Kui asteroid oleks olnud kokkupõrkekursil, põlenuks ta atmosfääris enne maapinnale jõudmist. Asteroid oli Maale kõige lähemal siis, kui lendas üle Atlandi ookeani lõunaosa.
Astronoomid ei välista võimalust, et see asteroid ja meie planeet kunagi jälle kohtuvad. Mõned eksperdid kahtlevad, kas tegemist on asteroidiga ja oletavad, et see võib olla ka mõni vana kanderakett.
Duhemi-Quine'i alamääratuse tees

Duhemi-Quine'i alamääratuse tees, ka Duhemi-Quine'i tees (inglise Duhem-Quine thesis, ka Duhem-Quine problem) on seisukoht, et on võimatu kontrollida ühte hüpoteesi eraldi võetuna, sest see esineb alati mingis teooriate raamistikus. Tees on nimetatud Pierre Duhemi ja Willard Van Orman Quine'i järgi.
Duhemi-Quine'i teesi kohaselt saab öelda ainult seda, et falsifitseeritud on kogu asjassepuutuvate teooriate komplekt, kuid pole võimalik lõplikult otsustada, milline osa sellest komplektist tuleb välja vahetada. Näiteks kui leiti, et Uraani liikumine ei vasta Newtoni seadustest tulenevatele ennustustele, siis heideti kõrvale teooria "Päikesesüsteemis on seitse planeeti", mitte Newtoni seadused. Karl Popper vastas sellele "naiivse falsifikatsionismi" kriitikale, et teooriaid võetakse omaks või hüljatakse omamoodi "loodusliku valiku" teel. Eelistatakse teooriaid, mis annavad rohkem informatsiooni selle kohta, kuidas asjad paistavad. Mida üldisemalt rakendatav teooria on, seda suurem on tema väärtus. Seetõttu on Newtoni seadused, mis on laiemalt rakendatavad, eelistatavad palju spetsiifilisemale teooriale "Päikesesüsteemis on seitse planeeti".
Phisalixella

Levila

Neid madusid võib kohata Madagaskaril.
Linda Sõber

Elukäik

Talurentniku perekonnast pärit Linda Sõber lõpetas 1930. aastal Tartu Eesti Noorsoo Kasvatuse Seltsi tütarlastegümnaasiumi ning astus 1931. aastal Kõrgemasse Kunstikooli Pallas, kus õppis skulptuuri peamiselt Anton Starkopfi skulptuuriklassis. Ta lõpetas Pallase 1938 ning töötas aastail 1938–1944 Tartus vabakunstnikuna, kuuludes koos Amanda Jasmiini, Lydia Laasi, Salme Riigi ja Leontine Lind-Karuga Pallases kunstihariduse omandanud esimesse eesti naisskulptorite põlvkonda. 
Põgenes Nõukogude okupatsiooni eest Suure põgenemise lainel 1944. aastal Saksamaale ja siirdus sealt 1950. aastal koos pojaga Itaaliasse Sanremosse.

Isiklikku

Oli abielus skulptor Endel Kübarsepaga.

Looming

Linda Sõber esines kunstinäitustel juba õpinguaastail, olles üks 1930. aastate II poole tunnustatumaid ja lootustandvamaid noori skulptoreid. Vabaloomingu aastaist Tartus on säilinud aktifiguure ja büste peamiselt kipsis, vähemal määral pronksi valatuna. 1943. aastal pälvis ta auhinna Lydia Koidula ausamba projekti eest. Kahjuks on tema tegevusest paguluses väga vähe andmeid. Eesti Kunstimuuseumis ja Tartu Kunstimuuseumis asuvad tema teosed "Tantsijatar Helle Viidase portree" (1938), "Istuv tüdruk" (1938), "Naise büst" 1930. aastaist jt.
Sademete hulk

Sademehulgad maailmas

Maailmas on keskmine sademete hulk umbes 1000 mm aastas, kõrbedes ja kõrglaiustel see on vähem kui 250 mm aastas.
Suurim ööpäevane sademete hulk maailmas – 1870 mm – on registreeritud 15.-16. märtsil 1952 Réunioni saarel India ookeanis.
Suurim kuune sademete hulk maailmas – 9300 mm – on registreeritud Cherrapunjis Indias.
Suurim aastane sademete hulk 26 460 mm – on registreeritud ka Cherrapunjis Indias.
Väikseim aastane sademete hulk on registreeritud Atacama kõrbes. Seal 400 aastat kuni 1971. aastani sademed puudusid.

Sademehulgad Eestis

Suurim ööpäevane sademete hulk Eestis – 148 mm – registreeriti 4. juulil 1972. Metsküla (Saaremaa).
Suurim aastane sademete hulk Eestis – 1157 mm – registreeriti 1990. aastal. Nääri (Raplamaa).
Väikseim aastane sademete hulk Eestis – 309 mm – registreeriti 1941. aastal. Pärnu.
Aasta keskmine sademete hulk Eestis on 500–800 mm.
Saguache'i maakond

Ajalugu

Maakond moodustati 1866. aastal Costilla maakonna ja Lake'i maakonna osast.
Arnold Talistu

Arnold Talistu (kuni 1936 Arnold Freidenberg; 15. juuli 1917 Tartu – 11. jaanuar 2008 Chicago) oli Ameerikas riikliku hoolekande töötaja ja väliseesti vaimulik.
Ta õppis Tartu 15. Algkoolis ning aastatel 1930–1935 Tartu Poeglaste Gümnaasiumis (alates 1934 Tartu Linna Poeglaste Keskkool). Aastal 1942 lõpetas ta Tartu Ülikooli õigusteaduskonna cum laude, diplomitöö teema oli "Saladuste avaldamine: KrS 29. ptk." Aastal 1943 omandas magistrikraadi õigusteaduses, kaitstes magistritööd "Kirjasaladuse kriminaalõiguslik kaitse". Akadeemiliselt kuulus ta ÜS Liivikasse.
1944. aastal lahkus ta Saksamaale, Saksamaalt omakorda Inglismaale, sealt aastal 1951 Kanadasse. Ta oli Kanadas (ja hiljem USA-s) tegev riikliku hoolekande alal. Sotsiaalkindlustuse ametnikuna leidis ta (arvatavasti 1993. aastal) üles teadmata kadunuks loetud Anton Raadiku ning hiljem, poksikuulsuse tervise halvenedes, aitas ta paigutada hooldekodusse. Ta pidas vaimulikuna 28. märtsil 1999 Chicagos Anton Raadiku matusetalituse.
Ühiskondlikult oli ta tegev E.E.L.K. Chicago Esimese Koguduse revisjonikomisjonis, aga ta oli ka Chicago Eesti Maja asutajaliige. Aastatel 1978–1988 õppis ta E.E.L.K. Usuteaduslikus Instituudis, mille lõpetamise järel ordineeris 26. juunil 1988 piiskop Karl Raudsepp ta õpetajaks.
Aastatel 1988–1989 teenis Arnold Talistu vaimulikuna Chicagos ja Indianapolises, lisaks oli ta professor Arthur Võõbuse isiklik adjunkt. Aastatel 1989–2002 oli ta Chicago Esimese koguduse hooldajaõpetaja, lisaks teenis ta ka Milwaukee ja Chicago Pauluse kogudust. Emerituuri jäi ta aastal 2002.
Progressipartei

Tuntud liikmeid

1999. aastast kuulus Progressiparteisse Norra 2011. aasta terrorirünnakute korraldaja Anders Behring Breivik. Aastatel 1997 kuni 2007 oli ta partei noorteorganisatsiooni liige, ta on olnud ka Progressipartei ühe Oslo osakonna aseesimees.
Essexi maakond (New Jersey)

Essexi maakond (Essex County) on maakond USA-s New Jersey osariigis. Geograafilised koordinaadid on 40° 47′ N, 74° 15′ W.
Maakonna halduskeskus ja suurim linn on Newark.
Maakonna pindala on 336 km², millest 9 km² moodustab veepindala.
Elanike arv oli 2010. aasta rahvaloenduse järgi 783 969. Aastal 2000 oli elanike arv 793 633.

Ajalugu

Essexi maakond moodustati 7. märtsil 1683. aastal.
Conrad Wilhelm Heinrich Bergwitz

Conrad Wilhelm Heinrich Bergwitz (23. november 1833 Riia – 16. juuni 1881 Pärnu) oli Eesti vaimulik.
Õppis aastatel 1843–1851 Riia kubermangugümnaasiumis. Tartu Ülikooli usuteaduskonnas õppis ta aastatel 1852–1855. Oli prooviaastal aastal 1858 Kanepi Jaani koguduses Georg von Holsti juures. Ordineeriti 31. jaanuaril 1861 Tartus õpetajaks.
Oli aastal 1860 Kanepi Jaani koguduses adjunktõpetajaks. Aastatel 1861–1863 oli ta (introdutseeriti 6. märtsil 1861) Mustjala Anna koguduse õpetaja ja aastatel 1863–1881 oli ta (introdutseeriti 22. septembril 1863) Pärnu Eliisabeti koguduse õpetaja.

Isiklikku

Tema vend Johann Gottlieb Konrad Bergwitz oli Tallinna Toompea Kaarli-, Tallinna Rüütli- ja Toomkoguduse ja Tallinna Püha Vaimu koguduse õpetaja.
Dietüülstilbestrool

Nimetused ja tähised

CAS-i registreerimisnumber on 56-53-1.
Käesoleval ajal liigitatakse ravim rühma G: urogenitaalsüsteem ja suguhormoonid ja selle ATC-kood on G03CB02.
Dietüülstilbestrool on liigitatud kartsinogeenide hulka – aine tarvitamine indutseerib organismis vähkkasvajate teket.

Ajaloolist

Sir Edward Charles Dodds 13. oktoober 1899 – 16. detsember 1973) oli briti biokeemik, kes töötas Oxfordi Ülikoolis Oxfordis Inglismaal. 
1934. aastal sünteesis Dodds koos kolleegidega esimese sünteetilise östrogeeni, kuid selle toimed ei olnud piisavalt pikad. 1938. aastal sünteesisid Doddsi labor ja Robert Robinsoni labor uue sünteetilise östogeeni, mis sai nimeks stilbestrol, ja peagi muutus DES-iks. DES oli kolm korda potentsikam kui looduslik östrogeen. Mitmed labori meessoost kaastöötajad, kes pulbrit sisse hingasid, märkasid omal rindade kasvutendentsi.
Kuigi ravim oli mõeldud naiste reproduktiivsesse süsteemi toimiseks, hakkasid 1941. aastal 
Charles Brenton Huggins ja Clarence V. Hodges Chicago Ülikoolist kasutama DESi metastaatilise eesnäärmevähiga patsientide hormoonravis. 
Aastal 1966. pälvis Huggins eesnäämevähi hormoonravi eest Nobeli füsioloogia- või meditsiiniauhinna.
Blusupīte

Blusupīte ehk Plussu oja on vooluveekogu, mis suubub Lätis Heinastes Randu pļavases Liivi lahte.
Selle pikkus on 15 km ja valgala 30,4 km².
Tapper (ansambel)

Tapper on Eesti metal'i ansambel. Oma muusikat iseloomustavad bändiliikmed ise kui fantaasiaküllast metal'it, mis on vürtsitatud pagan, death ja black metaliga.
Bändi moodustasid 2004. aastal Vana-Vigala Tehnika- ja Teeninduskooli õpilased ning pärast varjusurma loodi Tapper uuesti 2008. aastal Tartus. Lugude lüürika jutustab vokalist Rebase väljamõeldud fantaasiamaailmast. Kontsertidel kannab bänd selle maailma tegelasi kujutavaid kostüüme, mõnikord on lava-show'sse kaasatud ajaloolised mõõgavõitlejad ja tuletantsijad.
2013. aastal avaldas Tapper oma jõududega esikalbumi "Vereklanni kolmas tulemine". Plaat on pakendatud kettakujulisse teraskarpi. Samal aastal ilmus ka singel "Kodutänav leekides", mis on inspireeritud Lydia Koidula luuletusest "Meil aiaäärne tänavas".
Tapper kuulub Tartu black metal'i bändide loodud loomingulisse rühmitusse Pergerus. Bändi liikmed on tegevad ka teistes Eesti ansamblites – Ulguränd, Puberteet jt. Tapper on tihedalt seotud OÜ-ga Randen Sepised ja Käsitöö, mille alt on valminud mitmed ansambli metallist meened.
Põhiõigused

Põhiõigused ehk üldised (universaalsed) inimõigused kehtivad igale inimesele ilma igasuguste lisatingimusteta.  
Põhiõigused on õigus elule, õigus vabadusele, õigus võrdsusele, õigus isikupuutumatusele, õigus korrakohasele õigusemõistmisele, õigus saada kaitset julma ja alandava kohtlemise eest, õigus perekonnale ja eraelule.
Uuemõisa mõis (Hageri)

Uuemõisa mõis (saksa keeles Neuhof) oli Adila mõisa kõrvalmõis Hageri kihelkonnas Harjumaal. Nüüdisajal jääb mõis Rapla maakonda Kohila valda.
Mõis rajati 1801. aastal Kelba mõisast eraldatud alast.
Aleksei Stahhanov

Aleksei Stahhanov (vene keeles Алексей Григорьевич Стаханов, ukraina keeles Олексій Григорович Стаханов) (21. detsember 1905/3. jaanuar 1906 Lugovaja, Orjoli kubermang, Vene Impeerium – 5. november 1977 Thorez, Donetski oblast, Ukraina NSV, NSVL) oli vene kaevur, stahhaanovlaste liikumisele nime andja, sotsialistliku töö kangelane (1970). Ta oli kahekordne Lenini ordeni kavaler (1936 ja 1970). Samuti pälvis ta Tööpunalipu ordeni.
Pike

Pike on tugevusõpetuses varda või tala koormisseisund, kus sisejõududena mõjuvad varda telgsihilised jõud ehk pikijõud. Pikke puhul loetakse positiivseks tõmbejõud ning negatiivseks survejõud. Normaalpinged arvutatakse valemiga: , kus N tähistab sisejõudu, antud juhul siis pikijõudu ning A on vaadeldava keha ristlõike pindala.
Varda absoluutne pikenemine avaldub seosega  , kus  on varda absoluutne pikenemine, N on normaalpinge, l pikkus, A ristlõike pindala ning E normaalelastsusmoodul ehk pikielastsusmoodul. Selle valemigaon võimalik arvutada absoluutset pikenemist, kui vardal on üks koormislõik ning ta pole astmeline.
Leida Sibul

Leida Sibul (31. august 1920 Valga – 14. veebruar 2012) oli eesti laulja.
Ta õppis kutsekoolis õmblejaks, kuid unistas teatrirollidest.
Ta õppis 1940–1941 ja 1947–1949 Tallinna Riiklikus Konservatooriumis (õpetaja Jenny Siimon), hiljem eraviisiliselt sama õpetaja juures. 
Töötas aastatel 1951–1953 artellis Salvo ning 1953–1957 trükikojas Kommunist.
Leida Sibul oli aktiivne isetegevuslane, esines nii solistina kui ka duettides ja vokaalansamblites. Laulis 1957–1976 Eesti Raadio segakooris. Tuntuim oli duett koos Hilda Koniga (1955–1961). Sibul on osalenud filmis "Keskea rõõmud".

Isiklikku

Tema isaisa Hans Anderson oli rootslane. Tema isa Andres Anderson oli Valga raudteelaste puhkpilliorkestri dirigent. Tema poeg oli Lembit Sibul. Tema emapoolne onupoeg on Mihkel Zilmer.
Stanisław Czyrwiński

Stanislav Jossifovitš Tširvinski (18. oktoober 1852 Mariampol, Poola – 7. november 1923 Moskva) oli poola arstiteadlane.
Sündis kaupmehe pojana, õppis Moskva, Viini, Dresdeni ja Berliini ülikoolides farmakoloogiat, dieetikat ja meditsiini ajalugu. Tartu Ülikooli professor 1891–1902, töötas ka Moskva Ülikoolis.
George Burns

George Burns (sünninimega Nathan Birnbaum, 20. jaanuar 1896 – 9. märts 1996) oli Ameerika Ühendriikide laulja, lavakoomik ja näitleja, Gracie Alleni abikaasa.
Aktantne atribuut

Genitiivatribuut

See on omastavas käändes ehk genitiivis aktantne atribuut, nt ema lilled. Genitiivatribuudi vorm ei täpsusta põhja ja laiendi sisuseost, vaid jätab selle ebamääraseks. Seose laad võib järelduda atribuudi ja põhja leksikaaltähendusest. Genitiiv viitab vaid aktantsele seosele implitsiitse predikaadi (nominalisatsiooni korral põhja) ja atribuudi vahel, jättes selle konkretiseerimata.

Subjektiline genitiivatribuut

Subjektilisele genitiivatribuudile vastab lauses alus. Sellisel juhul on nimisõnafraasi põhi teonimi vm tegevust, protsessi või seisundit väljendav nimisõna: koera haukumine – Koer haugub

Objektiline genitiivatribuut

Objektilisele genitiivatribuudile vastab lauses sihitis. Sellisel juhul on nimisõnafraasi põhi sihilisest tegusõnast tuletatud nimisõna ehk deverbaalsubstantiiv: harilikult teonimi vm tegevust väljendav substantiiv või tegijanimi: maasikate korjamine – Korjatakse maasikaid
Lehetäilised

Kirjeldus

Lehetäid on väikesed, maksimaalselt 5 millimeetri pikkused õrnade kehakatetega putukad. Esineb nii tiivulisi kui tiivutuid vorme ja erinevused nende vahel ei piirdu ainult tiibade olemasolu või puudumisega. Tiivutute isendite pea on tunduvalt väiksem kui tiivuliste oma. Tundlad koosnevad kahest jämedamast aluslülist ja kuni neljalülilisest niitjast tundlapiust. Tiivulistel isenditel esineb ka kolm täppsilma. Nokk koosneb neljast lülist. Rindmik on küllalt tugev, lülistus on selgesti märgatav, eriti tiivututel loomadel. Kui tiivad esinevad, on nad suhteliselt pikad, ulatudes üle tagakeha tipu. Eestiivad on tagatiibadest pikemad ja ka laiemad, mõlemad tiivapaarid on klaasjalt läbipaistvad. Jalad on saledad, hüppevõime puudub. Tagakeha on suhteliselt suur, mõnikord esinevad selgmiselt mitmesugused liigispetsiifilise kujuga jätked (sugukonnal Aphididae). Tiivulistel loomadel on tagakeha alati tunduvalt väiksem kui tiivututel.
Lehetäide seas on nii mono- kui polüfaagseid liike. Viimasel juhul peetakse liigi põhiperemeheks seda taimeliiki, millel asub talvituv arengujärk (muna või vastne). Lehetäid on alati koloniaalse eluviisiga. Nende viljakus on kõrge, ideaalsete tingimuste korral ulatuks üheainsa emase järeltulijate hulk aastas miljarditeni. Aasta jooksul esineb terve hulk põlvkondi. Koloniaalse eluviisi tõttu on lehetäid sageli ohtlikeks taimekahjuriteks. Eriti ohtlikud liigid on näiteks viinapuutäi (Phylloxera vastatrix), veritäi (Eriosoma lanigerum), valge juuretäi (Trifidaphis phaseoli). Lisaks imemisele võivad lehetäid olla taimedele ohtlikud ka taimehaiguste levitajatena.
24A

Tallinna bussiliin 24A sõidab Estonia teatri ja Kadaka asumi vahel. Liini teenindab Tallinna Linnatranspordi AS ning liiklus toimub kõigil päevadel.
Marsruut Estonia teatri suunal: Kadaka tee, Kadaka puiestee, Mäepealse tänav, Raja tänav, Akadeemia tee, Eduard Vilde tee, Sõpruse puiestee, Endla tänav, Kaarli puiestee, Estonia puiestee, Teatri väljak.
Marsruut Kadaka suunal: Teatri väljak, Estonia puiestee, Endla tänav, Suur-Ameerika tänav, Sõpruse puiestee, Eduard Vilde tee, Akadeemia tee, Mäepealse tänav, Kadaka puiestee, Kadaka tee, Akadeemia tee.
Mauritaania

Ajalugu

3. augustil 2005 toimus Mauritaanias sõjaväeline riigipööre, mida juhtis kolonel Ely Ould Mohamed Vall. Sellega tõugati võimult 21 aastat riiki kõva käega valitsenud Ould Sid'Ahmed Taya. Riigipöörajad kasutasid ära Ould Sid'Ahmed Taya viibimist Saudi Araabias kuningas Fahdi matustel. Kuni aastani 2007 juhtis riiki sõjaväeline valitsus. Riigipeaks nimetatud Ely Ould Mohamed Vall lubas siiski taastada kahe aasta jooksul demokraatia. 
26. juunil 2006 toimunud referendumil kiitis rahvas 97% heaks uue põhiseaduse. Sama aasta 19. novembril ja 3. detsembril toimusid riigis parlamendi- ja kohalike omavalitsuste valimised. 11. märtsil 2007 valiti uueks presidendiks Sidi Ould Cheikh Abdallahi, kes kukutati 6. augustil 2008 toimunud sõjaväelise riigipöördega.
FC Schalke 04

Staadion

Schalke peab oma kodumänge 2001 valminud Veltins-Arenal (varem Arena AufSchalke), mis asendas vananenud Parkstadioni. Bundesliga mängudel mahutab Veltins-Arena 61 673 pealtvaatajat. Pole kuigi haruldane, et staadion müüakse välja.
Ivar-Igor Saarniit

Ivar-Igor Saarniit (sündinud 11. augustil 1940 Tallinnas) on Eesti matemaatik.

Elulugu

Ivar-Igor Saarniit on õpetajate poeg.
Lõpetas 1958 Tartu 2. Keskkooli, 1963 TÜ füüsika-matemaatikateaduskonna arvutusmatemaatika erialal, 1968–1971 TÜ aspirant, füüsika-matemaatikakandidaat (1972, TÜ), väitekiri "О разностных методах решения краевых задач дифференциальных уравнений с отклоняющимся аргументом". Stažeeris 1974–1975 Berliinis Humboldti Ülikoolis, 1994 Helsingi Ülikoolis. Oli 1965–1967 TÜ arvutuskeskuse stažöör, 1967–1968 NSVL Teaduste Akadeemia Majandusmatemaatika Keskinstituudi Eesti filiaali vaneminsener, 1971–1976 TÜ arvutusmatemaatika kateedri vanemõpetaja, 1976–1993 dotsent, ühtlasi 1981–1987 matemaatikateaduskonna prodekaan ja 1989–1994 dekaan, 1993–94 rakendusmatemaatika instituudi dotsent, 1994–2015 TÜ akadeemiline sekretär. Lugenud diferentsiaalvõrrandite ja matemaatilise füüsika võrrandite kursusi.

Teadustöö

Uurimisvaldkond: peamiselt diferentsmeetodite rakendamine matemaatilise füüsika ülesannete lahendamiseks. Peab end kuuluvaks Gennadi Vainikko koolkonda. Eesti Matemaatika Seltsi asutajaliige. Üle 20 teadustrükise.
Louisenlund

Kivide otstarve

Kivide otstarve ei ole täpselt teada.  
Et paljud kivid on viltu, on asjaarmastajad üritatud kivide suunda seostada taevatähtedega.  Keskne kivi osutab suunda asimuudiga 51 kraadi, kust päike tõuseb suvisel pööripäeval.  Paleoastronoomilistesse seletustesse tuleb siiski suhtuda ettevaatlikult, sest aja jooksul võivad kivid olla vajunud, kadunud või ka uuesti püsti  pandud.

Fænrisstenen

Umbes 150 m Louisenlundist lõuna pool Gyldenså ojas on põhjanõlval ilus suur kivi Fænrisstenen.  Kivi pinnal on viis piklikku selgelt inimtekkelist süvendit. Tõenäoliselt on kivi kunagi kasutatud kitsaste esemete, näiteks relvade lihvimiseks.
Francesco I Sforza

Francesco I Sforza (1401–1466) oli Milano hertsog 1450–1466, Sforzade dünastia rajaja Milanos.
Francesco Sforza abiellus 1416 Polissena Ruffo, Monalto krahvinnaga, kes mürgitati 1420. Teist korda abiellus ta Bianca Maria Visconti, Milano hertsogi tütrega.

Poliitiline tegevus

Kondotjeer Muzio Attendolo Sforza pojana oli ta algselt sõjapealik, kes näitas ennast andeka taktiku ning vilunud välikomandörina. Francesco Sforza teenis Milano hertsog Filippo Maria Visconti all, juhatades mitut järjestikust sõjakäiku Veneetsia vabariigi vastu.
1430ndate alguses kogus paavsti nõrkust ärakasutav Francesco endale suure kaaskonna ja haaras arvestatava territoriaalse võimu Marches keskusega Fermos, kuid ohverdas oma sealse võimu ahvatlevamatele väljavaadetele Lombardias.
Ilmselt vastutasuks sõjakäikudel osutatud teenete eest sai Francesco 1443 abielluda Filippo Maria Visconti tütre Biancaga. Pärast seda, kui hertsog ilma otseste meesliini pärijateta suri, haaras Francesco Sforza pärilusvõitluse järel kontrolli tolle Milano hertsogiriigi valduste üle.
Francesco Sforza lõi eduka liidu Cosimo de' Medici poolt valitsetud Firenzega. Cosimo sõpruse ja rahalise toe najal õnnestus tal sõlmida Lodi rahu (1454), mille eesmärgiks oli ohjeldada Veneetsia vabariigi ekspansiooni ja stabiliseerida seeläbi olukorda kogu Põhja- ja Kesk-Itaalias.

Mõju kunstipatroonina

Francesco oli võimekas valitseja, kes viis läbi hulganisti uuendusi. Tema õukonnast sai üks renessansikultuuri keskusi.
Peamiselt Cosimo de' Medici mõjutusel andis Francesco oma lastele humanismi vaimus hariduse ning järgis Cosimo eeskuju ka kunstipatroonina (näiteks Ospedale Maggiore Milanos).
Kuigi Francesco eelistas residentsina Pavia Castello Visconteot, taastas ta ka palju kannatada saanud Viscontide Porta Giovia kindluse Milanos.
Dolichophis

Levila

Nad elavad valdavalt Euroopa lõunaosas ja Lähis-Idas.